دلێگەو یاونەری و چاپەمەنی هێزەکانو پارێزنای گەلی-هەپەگە، جەی بارەوە بە ۋەڵاکریا زانیاریش دان و ئاشکراش کەردەن:
٢ ئه‌یلوولی\١١ خه‌رمانانی، جە نزیک دەگاو هه‌لهه‌ل-ی سه‌ر به‌ ناوچه‌و هه‌زرۆ-و پارێزگه‌و ئامه‌دی، سوپاو تورکیای ئۆپەراسیۆنش ئەنجام دان. ڕۆی دمایین هێزە ئۆپەراسیۆنکارەکە بە کۆپتەرێ کوبرێ بۆردمانی سەختش کەردەن. جە ۋەراۋەرەنە گەریلا بە تنڎی ڕووبەروو ئۆپەراسیۆنکارەکانی بیەنەۋە و گورزشان جە کۆپتەرەکان دان و ناچارشان کەردێنێ تا جە ناوچەکەی دوورێ بگناۋە.
دماتەر دوژمن بە هەلی کۆپتەرێ سکۆرسکیێ سەربازێش جە ناوچەکەنە ۋەزنێنێرە و جەنگی قورس ڕووەش دێنە. جە جەنگەکەنە ژمارێۋی فرێ سەربازێ تورکیای کوشیێنێ و بریندارێ بیێنێ، بەڵام جەی بارەۋە ئامارێ ورد بەدەست نەۋزیان. هاموەخت  جە جەنگەکەنە هەڤاڵمان هەقی دمای جەنگی قارەمانانەی بە بۆردومان شەهید بیەن. هەرپاسە هەڤاڵمان کەنداڵ تا دما فیشەک قارەمانە جەنگش کەردەن و دمایی بە تەقنای بۆمبێ ۋێشەرە شەهید بییەن.
شناسنامەو شەهیدەکان پەی جۆرەنە:
ئەشناسیا بە: حه‌قی شیار
			نامێ: ده‌نیز یوكسه‌ل
			یاگێ جەئەڎابیەی: مێردین
			نامێ ئەڎێ و تاتەی: هامیه‌ت - ڕه‌شید
			کات و شۊن شه‌هیدبیەی: ٣ ئه‌یلوولی/ ٢٠١٨\١٢ خه‌رمانانی-ئامه‌د
ئەشناسیا بە: کەنداڵ پیر
			نامێ: فه‌ردی توولتاك
			یاگێ جەئەڎابیەی: موش
			نامێ ئەڎێ و تاتەی: گوڵیزار - سلێمان
			کات و شۊن شه‌هیدبیەی: ٣ ئه‌یلوولی/ ٢٠١٨\١٢ خه‌رمانانی-ئامه‌د
جە لایێ تەرەوە، سەعات ۱۰:۰۰ سەرسەبای ٨ ئه‌یلوولی\١٧ خه‌رمانانی هەر جە ناوچه‌ چه‌لێ، گەریلا جە ٤ قۆڵێۋە هێرشش کەردەن سەرو دوژمنی و جە ئەنجامەنە ۲ سەنگەرێ و پەناگێ دوژمنی خاپورێ کریێنێ و ٤ سەربازێ کوشیێنێ.
